Mite+Orió

=__**// Mite d'Orió //**__=

Orió era el fill de Posidó i Euríale, filla de Minos, rei de Creta. Orió tenia el don de caminar sobre les aigües, concedit per son pare, Posidó. Anà fins a l'illa de Quios, on s'emborratxà i atacà Mèrope, filla d'Enopió. Com a venjança, Enopió cegà Orió i el n'expulsà. Es dirigí a Lemnos, on Hefest tenia sa forja. El déu digué al seu criat Cedalió que el guiés a l'extrem orient, on Helios el curaria. Orió portà a les espatlles Cedalió mentre el guiava. Tornà a Quios per castigar Enopió, però ell s'havia amagat sota terra i escapà de l'ira del gegant. Més endavant, Orió passà a Creta, on caçà amb Àrtemis i la seva mare Leto. Durant el curs de la caceria, es jactà que podia matar tots els animals i bèsties de la Terra. Gea s'alarmà i envià un escorpí gegantí per matar-lo. L'escorpí aconseguí fer-lo caure i després de matar-lo les deesses sol·licitaren a Zeus que el posés entre les constel·lacions dels cels. Zeus va complaure la demanda i en memòria de la mort de l'heroi afegí també als cels la constel·lació d'Escorpió.